Martha Ulvund

Martha Jakobsen Ulvund (1945–2022) var en norsk professor ved Norges miljø- og biovitenskapelige universitet. Hun ble utdannet veterinær ved Norges veterinærhøgskole i 1969 og ble dr.scient. i 1974 på en doktorgrad i veterinærpatologi. Seks år senere ble hun dr.med.vet..

Hun ble født 12. juli 1945 på Tasta i Hetland kommune (nå Stavanger).

Hun har blant annet undervist veterinærstudenter i småfesykdommer og veiledet fordypningsstudenter og doktorgradstipendiater om praktisk sykdomsdiagnostikk og administrasjon. Hun har også vært koordinator for forskningsprosjekter i Norge og EU og har arbeidet i to år som veterinær i Kenya. Hun har publisert over 60 vitenskapelige artikler og har vært en aktiv formidler av forskningsbasert kunnskap.

Hun har også vært lokalpolitiker (Ap) og har vært medlem av Sandnes bystyre i tolv år.

Jakobsen Ulvund var ridder av 1. klasse av St. Olavs Orden (2014).

 Referanser 

 Eksterne lenker 

 Martha Ulvund får St. Olavs Orden - Norges miljø- og biovitenskapelige universitet


Kategori:Norske veterinærprofessorer
Kategori:Ap-politikere i Rogaland
Kategori:Riddere av 1. klasse av St. Olavs Orden
Kategori:Lokalpolitikere i Sandnes
Kategori:Personer fra Sandnes kommune